UDHËZIM
Nr. 23, datë 14.10.2019
PËR DISA NDRYSHIME NË UDHËZIMIN NR. 10, DATË 3.4.2015 “PËR PËRMBAJTJEN DHE FORMËN E LICENCËS QË FITON KANDIDATI NË PËRFUNDIM TË PROVIMIT TË SHTETIT PËR USHTRIMIN E PROFESIONIT TË RREGULLUAR TË MËSUESIT”
Në mbështetje të pikës 4, të nenit 102, të Kushtetutës, të pikës 3, të nenit 9, të ligjit nr. 10171, datë 22.10.2009, “Për profesionet e rregulluara në Republikën e Shqipërisë”, të ndryshuar, ligjit nr. 69/2012, “Për sistemin arsimor parauniversitar në Republikën e Shqipërisë”, të ndryshuar dhe të vendimit nr. 1013, datë 10.12.2010, të Këshillit të Ministrave, “Për krijimin e Qendrës së Shërbimeve Arsimore”, të ndryshuar,
UDHËZOJ:
1. Në udhëzimin nr. 10, datë 3.4.2015, “Për përmbajtjen dhe formën e licencës që fiton kandidati në përfundim të provimit të shtetit për ushtrimin e profesionit të rregulluar të mësuesit”, bëhen ndryshimet e mëposhtme: 

a) Kudo në përmbajtje të udhëzimit, emërtimi “Agjencia Kombëtare e Provimeve” zëvendësohet me emërtimin “Qendra e Shërbimeve Arsimore”.

b) Shtojca nr.1 në udhëzimin nr. 10, datë 3.4.2015, “Për përmbajtjen dhe formën e licencës që fiton kandidati në përfundim të provimit të shtetit për ushtrimin e profesionit të rregulluar të mësuesit”, zëvendësohet me shtojcën me të njëjtin numër, që i bashkëlidhet këtij udhëzimi.
2. Ngarkohet për zbatimin e këtij udhëzimi, Sekretari i Përgjithshëm, Drejtoria e Përgjithshme e Politikave dhe Zhvillimit të Arsimit, Sportit dhe Rinisë, Drejtoria e Përgjithshme Rregullatore dhe Përputhshmërisë për Arsimin, Sportin dhe Rininë, Drejtoria e Përgjithshme Ekonomike dhe Shërbimeve Mbështetëse në Ministrinë e Arsimit, Sportit dhe Rinisë, Qendra e Shërbimeve Arsimore, Drejtoria e Përgjithshmë për Arsimin Parauniversitar dhe Njësitë arsimore vendore.
Ky udhëzim hyn në fuqi menjëherë dhe botohet në Fletoren Zyrtare.
MINISTËR I ARSIMIT, 

SPORTIT DHE RINISË
Besa Shahini
SHTOJCA NR. 1
Formimi i numrit unik të lejes për ushtrimin e profesionit të mësuesit.

1 4 0 1 0 0 0 0 0 1

Viti, Kodi i Profilit, numri individual
Viti: përbëhet nga dy shifra të cilat tregojnë vitin e dhënies së provimit të shtetit.
Kodi i profilit: përbëhet nga dy shifra të cilat tregojnë kodin e profilit.
Numri individual: përbëhet nga gjashtë shifra të cilat tregojnë numrin individual të kandidatit duke filluar nga 000001 dhe vazhdojnë në rend rritës.
Kodi sipas çdo profili në profesionin e mësuesit: 
1. Gjuhë angleze, kodi 01; 
2. Gjuhë italiane kodi 02; 
3. Gjuhë frënge kodi 03; 
4. Gjuhë gjermane kodi 04; 
5. Gjuhë greke kodi 05; 
6. Gjuhë shqipe dhe Letërsi kodi 06; 
7. Shkenca sociale kodi 07; 
8. Histori kodi 08; 
9. Gjeografi kodi 09; 
10. Histori-Gjeografi kodi 10;

11. Histori-Gjeografi, Edukatë kodi 11; 
12. Matematikë kodi 12; 
13. Fizikë kodi 13; 
14. Matematikë-Fizikë kodi 14; 
15. Informatikë kodi 15; 
16. Matematikë-Informatikë kodi 16; 
17. Kimi, kodi 17; 
18. Biologji kodi 18; 
19. Biologji-kimi kodi 19; 
20. Edukim fizik kodi 20; 
21. Arte figurative kodi 21; 
22. Muzikë kodi 22;

23. Arsim fillor kodi 23;
24. Arsim special kodi 24.

